ddrg/super_eurlex huggingface dataset:
B4-0610, 0612, 0613, 0614 και 0615/95

Ψήφισμα σχετικά με τη διατήρηση των αλιευτικών πόρων στη Μεσόγειο

Το Ευρωπαϊκό Κοινοβούλιο,

- έχοντας υπόψη τον κανονισμό (ΕΚ) 1626/94, που προβλέπει ορισμένα τεχνικά μέσα διαχείρισης και διατήρησης των αλιευτικών πόρων στη Μεσόγειο ((ΕΕ L 171 της 6.7.1994, σ. 1)),

Α. εκτιμώντας ότι η εφαρμογή του εν λόγω κανονισμού προξενεί σοβαρά προβλήματα στους Ιταλούς αλιείς,

Β. εκτιμώντας τους πολύπλευρους παράγοντες που συμβάλλουν στην εξάντληση των αλιευτικών αποθεμάτων, μεταξύ των οποίων συγκαταλέγονται η υπερβολική αλίευση και η ρύπανση του περιβάλλοντος,

Γ. εκτιμώντας ότι ο συγκεκριμένος κανονισμός, σε ό,τι αφορά τα ελάχιστα μεγέθη αλιευμάτων και το άνοιγμα των διχτυών, δεν λαμβάνει υπόψη τις βιολογικές ιδιαιτερότητες της Μεσογείου, τις διάφορες ευαίσθητες περιοχές αλιείας καθώς και τις παραδοσιακές μεθόδους οι οποίες εφαρμόζονται στην Αδριατική Θάλασσα καθώς και το Ιόνιο και Τυρρηνικό Πέλαγος,

Δ. έχοντας εξάλλου υπόψη ότι η εφαρμογή των νέων διατάξεων, εξαιτίας της αλιείας που πραγματοποιείται με συρόμενα δίχτυα, έχει ως αποτέλεσμα να καταβάλλονται αλιευτικές προσπάθειες ανάλογες με το παρελθόν και πραγματοποιείται απόρριψη στη θάλασσα μεγάλων ποσοτήτων νεκρών ψαριών, με αποτέλεσμα σοβαρές συνέπειες για το περιβάλλον και την υγεία,

1. επαναλαμβάνει την ανάγκη να βρεθούν λύσεις οι οποίες δεν θα θέτουν σε κίνδυνο τη διατήρηση των αλιευτικών πόρων της Μεσογείου[semigr ]

2. ζητεί από την Επιτροπή και το Συμβούλιο, βάσει της τεχνικο-επιστημονικής μελέτης που πραγματοποίησε επιτοπίως η Επιτροπή τον Φεβρουάριο 1995, να μεριμνήσουν για την πραγματοποίηση προσαρμογών στον κανονισμό, υπό μορφή τροποποιήσεων και περαιτέρω κατάλληλων μεταβατικών μέτρων[semigr ]

3. επισημαίνει πως τα μέτρα αυτά καθίστανται απαραίτητα προκειμένου οι θιγόμενες ιταλικές περιοχές να μπορέσουν να εφαρμόσουν ορθά τον κανονισμό[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.
B4-0427, 0446 και 0452/95

Ψήφισμα σχετικά με τους βιασμούς γυναικών στην Ρουάντα

Το Ευρωπαϊκό Κοινοβούλιο,

Α. λαμβάνοντας υπόψη ότι, σύμφωνα με πληροφορίες προερχόμενες από ανεξάρτητες οργανώσεις, χιλιάδες γυναίκες και ανήλικα κορίτσια από τη Ρουάντα υπήρξαν θύματα συστηματικών βιασμών κατά τη γενοκτονία μεταξύ Απριλίου και Ιουλίου 1994,

Β. γνωρίζοντας ότι οι συνέπειες των βιασμών είναι καταστρεπτικές για τα θύματα[semigr ] μεταξύ άλλων, κίνδυνος μόλυνσης από το aids, ανεπαρκέστατες συνθήκες ιατρικής περίθαλψης, εγκατάλειψη παιδιών και ψυχικά τραύματα,

Γ. υπενθυμίζοντας ότι το Συμβούλιο Ασφαλείας των Ηνωμένων Εθνών, με το ψήφισμα αριθ. 808 του Μαΐου 1993, χαρακτήρισε τους συστηματικούς βιασμούς ως έγκλημα κατά της ανθρωπότητας,

Το Ευρωπαϊκό Κοινοβούλιο,

1. καταδικάζει με αγανάκτηση τη σεξουαλική βία με θύματα τις γυναίκες και τα κορίτσια της Ρουάντα[semigr ]

2. πιστεύει ότι η διεθνής κοινότητα έχει υποχρέωση να χορηγήσει επαρκείς ανθρώπινους και υλικούς πόρους και να συνεργασθεί με το ad hoc Δικαστήριο για τη Ρουάντα, η σύσταση του οποίου αποφάσιστηκε στις 8 Νοεμβρίου 1994 από το Συμβούλιο Ασφαλείας του ΟΗΕ, και αποστολή του οποίου θα είναι να προσαγάγει στη δικαιοσύνη τους ενόχους για πράξεις γενοκτονίας, εγκλήματα κατά της ανθρωπότητας και παραβιάσεις της ανθρωπιστικής νομοθεσίας που διαπράχθηκαν από το 1994 και μετά[semigr ]

3. ζητεί από τις ΜΚΟ και τις ανθρωπιστικές οργανώσεις που δρουν στην περιοχή να καταβάλουν κάθε δυνατή προσπάθεια για να βοηθήσουν τις γυναίκες που έπεσαν θύματα βιασμού[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, την κυβέρνηση της Ρουάντα, καθώς και στο Γενικό Γραμματέα των Ηνωμένων Εθνών.
B4-0691/95

Ψήφισμα σχετικά με τη δίκη 17 κατηγορουμένων στη Γεωργία - Υπόθεση υπ' αριθ. 7493810

Το Ευρωπαϊκό Κοινοβούλιο,

Α. έχοντας υπόψη την εκδίκαση της υπόθεσης υπ' αριθ. 7493810 για την οποία η απόφαση του Πρωτοδικείου εκδόθηκε στις 6 Μαρτίου 1995, καταδικάζοντας τους 17 κατηγορούμενους για αδικήματα που ποικίλαν από διάρρηξη βιομηχανίας αρωμάτων μέχρι διάπραξη δολοφονίας σε ποινές που έφταναν από φυλάκιση 2,5 ετών μέχρι τη θανατική καταδίκη δύο κατηγορουμένων,

Β. λαμβάνοντας υπόψη τις εκθέσεις διαφόρων οργανώσεων προάσπισης των ανθρωπίνων δικαιωμάτων που επισημαίνουν ότι δεν τηρούνται οι νομικές διαδικασίες και τα δικαιώματα της υπεράσπισης, καθώς και, ότι ασκήθηκε φυσική βία εις βάρος των κατηγορουμένων και των οικογένειών τους[semigr ] έχοντας υπόψη ότι η πολιτεία της Γεωργίας έχει αναγνωρίσει μερικά από αυτά τα γεγονότα επιδεικνύει όμως τη βούληση να μεταρρυθμίσει το νομικό και σωφρονιστικό σύστημα ενόψει ευρύτερου εκδημοκρατισμού,

Γ. λαμβάνοντας υπόψη το Διεθνές Σύμφωνο περί ατομικών και πολιτικών δικαιωμάτων και συγκεκριμένα τα άρθρα του 7, 9(2) και 14(3)(β),

Δ. λαμβάνοντας υπόψη την τελευταία του έκθεση για την κατάσταση των ανθρωπίνων δικαιωμάτων στον κόσμο[semigr ] επιβεβαιώνοντας με την ευκαιρία αυτή την πλήρη υποστήριξη της Ευρωπαϊκής Ένωσης, προς την αρχή της καταργήσεως της θανατικής ποινής και λαμβάνοντας επίσης υπόψη τη διαδικασία προσφυγής για χορήγηση χάριτος πουπροβλέπεται από τους νόμους της Γεωργίας επί του θέματος,

Το Ευρωπαϊκό Κοινοβούλιο,

1. επισημαίνει το γεγονός ότι η κυβέρνηση της Γεωργίας έχει εκφράσει τη βούλησή της να μεταρρυθμίσει το δικαστικό και ποινικό της σύστημα προκειμένου να το καταστήσει δημοκρατικότερο και καλεί την Ευρωπαϊκή Ένωση και τα κράτη μέλη του ΟΑΣΕ να προσφέρουν τεχνική υποστήριξη στο γεωργιανό πρόγραμμα μεταρρύθμισης του δικαστικού και ποινικού συστήματος[semigr ]

2. καλεί την κυβέρνηση της Γεωργίας να διασφαλίσει την ορθή λειτουργία εξέλιξη της διαδικασίας εφέσεως, σύμφωνα με το σεβασμό του δικαιώματος υπεράσπισης και των δικαιωμάτων του ανθρώπου γενικώς[semigr ]

3. ζητεί τη μετατροπή της θανατικής ποινής που έχει εκδοθεί εις βάρος του Petre Gelbakhiani και του Irakli Dokvadze, σύμφωνα με τις ισχύουσες αρχές στα περισσότερα δημοκρατικά κράτη, σε όλο τον κόσμο, και ιδιαιτέρως στην Ευρωπαϊκή Ένωση[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την κυβέρνηση της Γεωργίας και στη Γενική Γραμματεία του ΟΑΣΕ.
B4-0762, 0765, 0766 και 0816/95

Ψήφισμα σχετικά με την απαγωγή του κ. Josι Marνa Aldaya Etxeburua από τον ΕΤΑ

Το Ευρωπαϊκό Κοινοβούλιο,

A. πληροφορούμενο ότι, στις 8 Μαΐου 1995, η τρομοκρατική οργάνωση ΕΤΑ απήγαγε, στην περιοχή Hondarribia της επαρχίας Guipϊzcoa, τον Βάσκο επιχειρηματία κ. Josι Marνa Aldaya Etxeburua,

B. επισημαίνοντας ότι ο μόνος σκοπός των απαγωγέων είναι να αποσπάσουν χρήματα για να μπορέσει η τρομοκρατική οργάνωση ΕΤΑ να συνεχίσει την εγκληματική της δραστηριότητα,

Γ. θεωρώντας την απαγωγή αυτή ως απόπειρα εκβιασμού, καταναγκασμού και εκφοβισμού που στρέφεται εναντίον ολόκληρης της βασκικής κοινωνίας και πράξη που επιδιώκει να υποσκάψει τα θεμέλια της δημοκρατίας στην Ισπανία,

Το Ευρωπαϊκό Κοινοβούλιο,

1. καταδικάζει εντονώτατα την απαγωγή αυτή, καθώς και τις δολοφονίες και τις λοιπές πράξεις της τρομοκρατικής οργάνωσης ΕΤΑ[semigr ]

2. απαιτεί την άμεση απελευθέρωση του κ. Aldaya[semigr ]

3. εκφράζει τη συμπαράστασή του προς την οικογένεια του απαχθέντος και προς όλα τα θύματα της βίας[semigr ]

4. επιμένει επί της ανάγκης να καταπολεμήσουν οι κρατικοί φορείς και με τη μέγιστη δυνατή σθεναρότητα την τρομοκρατία και να καταστεί στενότερη η δικαστική και αστυνομική συνεργασία[semigr ]

5. απευθύνει έκκληση προς τις φιλειρηνικές οργανώσεις και προς όλους τους δημοκράτες να συνεχίσουν την κινητοποίησή τους κατά της απάνθρωπης αυτής ενέργειας[semigr ]

6. δηλώνει ότι υποστηρίζει τη συμφωνία για την εξομάλυνση της καταστάσεως στη Χώρα των Βάσκων, συμφωνία που υπέγραψαν όλες οι δημοκρατικές δυνάμεις και που συνιστά το πλαίσιο για τον τερματισμό της βίας[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών της Ευρωπαϊκής Ένωσης, στην κυβέρνηση και το κοινοβούλιο της Χώρας των Βάσκων καθώς και στους δήμους της Hondarribia και του Irϊn.
B4-0303, 0308, 0312 και 0318/95

Ψήφισμα σχετικά με την κατάσταση στην πολιτεία Τσιάπας (Μεξικό)

Το Ευρωπαϊκό Κοινοβούλιο,

Α. εκφράζοντας την ανησυχία του για τη διακοπή της μόνιμης εκεχειρίας που υφίστατο μεταξύ της κυβέρνησης και του Εθνικού Απελευθερωτικού Στρατού των Zapatistas (EZLN), γεγονός το οποίο είχε ως αποτέλεσμα την επανέναρξη των στρατιωτικών εχθροπραξιών στην πολιτεία Τσιάπας,

Β. λαμβάνοντας υπόψη την εκ νέου παύση των στρατιωτικών επιχειρήσεων,

Γ. αναγνωρίζοντας τη σπουδαιότητα που είχαν η εκεχειρία και οι διαπραγματεύσεις μεταξύ της κυβέρνησης και του EZLN,

Δ. αναγνωρίζοντας την ανάγκη συνέχισης των ειρηνευτικών διαπραγματεύσεων μέσω της Εθνικής Μεσολαβητικής Επιτροπής (CONAI), της οποίας ηγείται ο επίσκοπος του Τσιάπας Σεβασμιότατος Samuel Ruiz και που έχει επισήμως αναγνωρισθεί από τη μεξικανική κυβέρνηση,

Το Ευρωπαϊκό Κοινοβούλιο,

1. λαμβάνει γνώση της αντικατάστασης του Κυβερνήτη του Τσιάπας Eduardo Robledo και εφράζει την ικανοποίησή του για την παύση των στρατιωτικών εχθροπραξιών[semigr ]

2. συμμερίζεται την ανάγκη, που τονίστηκε με μεγάλες λαϊκές διαδηλώσεις στη μεξικανική πρωτεύουσα, να αρχίσει ξανά ένας διάλογος ειρήνης και αλληλεγγύης ανάμεσα στην κεντρική κυβέρνηση, τους θιγόμενους πληθυσμούς καθώς και τους εκπροσώπους του κινήματος διαμαρτυρίας[semigr ]

3. καταδικάζει κάθε προσφυγή στη βία και την καταπίεση, από οποιαδήποτε πλευρά και αν προέρχεται και εκφράζει την ανησυχία του για την μεγάλη ποσότητα όπλων που κυκλοφορεί σε όλα τα σημεία της χώρας[semigr ]

4. εκφράζει το αμέριστο ενδιαφέρον του όσον αφορά την πορεία της κατάστασης και δεσμεύεται να συμβάλει σε οποιαδήποτε πρωτοβουλία προκειμένου να αποκατασταθούν στην περιοχή ο σεβασμός των ανθρωπίνων δικαιωμάτων και η δημοκρατική συμβίωση[semigr ]

5. λαμβάνει γώση ότι δόθηκε τέλος στον επικοινωνιακό αποκλεισμό που έχει επιβληθεί στην πολιτεία του Τσιάπας, η οποία εμποδίζει την πρόσβαση και ελεύθερη κυκλοφορία των προσώπων και των πληροφοριών και, συνεπώς, απαιτεί να καταστούν και πάλι σεβαστά τα ανθρώπινα δικαιώματα[semigr ]

6. ζητεί από τις μεξικανικές αρχές να εγγυηθούν για την απρόσκοπτη εργασία και την ασφάλεια των ΜΚΟ[semigr ]

7. επαναλαμβάνει το αίτημά του για άμεση έναρξη των διαπραγματευτικών προσπαθειών της CONAI ώστε να εξευρεθεί μια ειρηνική λύση στην κρίση αυτή[semigr ]

8. ανησυχεί για τις πληροφορίες ότι ο δημοσιογράφος Torquato Tena Benjumea, ανταποκριτής της εφημερίδας ΑΒC, καθώς και η οικογένειά του απειλήθηκαν με θάνατο διότι ο πρώτος δημοσίευσε άρθρα σχετικά με την πιθανολογούμενη σχέση ΕΖLΝ και ΕΤΑ, καταδικάζει τις απειλές αυτές και εκφράζει την αλληλεγγύη του προς τον δημοσιογράφο[semigr ]

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την κυβέρνηση του Μεξικού, την Οργάνωση Αμερικανικών Κρατών και την Εθνική Μεσολαβητική Επιτροπή (CONAI).
B4-0882/95

Ψήφισμα σχετικά με την απάνθρωπη μεταχείριση των κρατουμένων στην Πολιτεία της Αλαμπάμα των Ηνωμένων Πολιτειών

Το Ευρωπαϊκό Κοινοβούλιο,

Α. εκφράζοντας τη βαθειά του ανησυχία για τη σημαντική οπισθοδρόμηση που συνιστά το μέτρο του κυβερνήτη της Πολιτείας της Αλαμπάμα να αλυσσοδένει τους υπότροπους κρατουμένους, οι οποίοι ήδη είναι υποχρεωμένοι να εργάζονται σε δημόσια έργα με το διπλό αιτιολογικό της πραγματοποίησης εξοικονομήσεων προσωπικού και της αντιμετώπισης των υποτρόπων,

Β. γνωρίζοντας πόσο ταπεινωτική είναι για τους κρατουμένους αυτούς η επαναφορά των καταναγκαστικών έργων,

Γ. πεπεισμένο ότι σε καμία περίπτωση η αντιμετώπιση των υποτρόπων δεν θα πρέπει να συνίσταται στην καθιέρωση βάρβαρων ποινών εναντίον των κρατουμένων, δεδομένου μάλιστα ότι απαγορεύεται από το Σύνταγμα των Ηνωμένων Πολιτειών,

Δ. εκφράζοντας την ανησυχία του για το παράδειγμα που μπορεί να αποτελέσει η πρωτοβουλία αυτή για τις άλλες πολιτείες της χώρας, τη στιγμή που ορισμένα μέτρα που ελήφθησαν κατά τους τελευταίους μήνες στις φυλακές διαφόρων πολιτειών έχουν ήδη οδηγήσει στην υποβάθμιση των συνθηκών διαβίωσης των κρατουμένων,

Ε. υπογραμμίζοντας την επικίνδυνη εκτροπή στην οποία οδηγούνται οι Ηνωμένες Πολιτείες, των οποίων τα μέτρα καταστολής βρίσκονται σε συνεχή ανανέωση,

Το Ευρωπαϊκό Κοινοβούλιο,

1. ζητεί από τον κυβερνήτη της Πολιτείας της Αλαμπάμα να αναστείλει οριστικά και άμεσα την εφαρμογή του μέτρου αυτού[semigr ]

2. αναθέτει στον Πρόεδρό του να διαβιβάσει το παρόν ψήφισμα στον Κυβερνήτη της Πολιτείας της Αλαμπάμα, στον Πρόεδρο των Ηνωμένων Πολιτειών, καθώς και στις κυβερνήσεις των κρατών μελών.
B4-0469/95

Ψήφισμα σχετικά με την επαναφορά της θανατικής ποινής στην Πολιτεία της Νέας Υόρκης

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με τη θανατική ποινή, και ιδιαίτερα το ψήφισμά του της 12ης Μαρτίου 1992, για τη θανατική ποινή ((ΕΕ C 94 της 13.4.1992, σ. 277)),

Α. λαμβάνοντας υπόψη ότι 19 χρόνια μετά την κατάργηση της θανατικής ποινής η Πολιτεία της Νέας Υόρκης την επανέφερε στις 7 Μαρτίου 1995,

Β. λαμβάνοντας υπόψη ότι η Πολιτεία της Νέας Υόρκης αποτελεί, κατ' αυτόν τον τρόπο, την 38η Αμερικανική Πολιτεία που επαναφέρει τη θανατική ποινή, αφότου το Ανώτατο Δικαστήριο επέτρεψε στις Πολιτείες να επαναφέρουν την εσχάτη των ποινών,

1. επαναλαμβάνει την απόλυτη αντίθεσή του στη θανατική ποινή[semigr ]

2. καταδικάζει την επαναφορά της θανατικής ποινής στην Πολιτεία της Νέας Υόρκης και ζητεί, οι ενδεχόμενες θανατικές καταδίκες που θα απαγγελθούν, να μετατρέπονται αυτομάτως σε ποινές κάθειρξης[semigr ]

3. ζητεί από την Πολιτεία της Νέας Υόρκης και από τις Ηνωμένες Πολιτείες γενικά να καταργήσουν οριστικά την εσχάτη των ποινών[semigr ]

4. καλεί τους αμερικανούς πολιτικούς ιθύνοντες να επιδείξουν θάρρος καταβάλλοντας προσπάθειες υπέρ της οριστικής κατάργησης της θανατικής ποινής και πραγματοποιώντας ευρεία εκστρατεία για την ενημέρωσης της κοινής γνώμης σχετικά με τον αναποτελεσματικό αλλά και ανήθικο χαρακτήρα της θανατικής ποινής[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις αμερικανικές ομοσπονδιακές αρχές, καθώς και στις αρμόδιες αρχές της Πολιτείας της Νέας Υόρκης.
B4-0416, 0436, 0444, 0451, 0465 και 0476/95

Ψήφισμα σχετικά με την κατάσταση στην Ισημερινή Γουϊνέα

Το Ευρωπαϊκό Κοινοβούλιο,

- έχοντας υπόψη προηγούμενα ψηφίσματά του σχετικά με την κατάσταση στην Ισημερινή Γουϊνέα, ιδίως δε το ψήφισμά του της 27ης Οκτωβρίου 1994 ((ΕΕ C 323 της 21.11.1994, σ. 169)) και το ψήφισμα που ενέκρινε η τελευταία Συνέλευση Ίσης Εκπροσώπησης ΑΚΕ-ΕΕ το Φεβρουάριο του 1995 στο Ντακάρ,

Α. ανησυχώντας βαθύτατα για την πορεία της διαδικασίας εκδημοκρατισμού στην Ισημερινή Γουϊνέα,

Β. λαμβάνοντας υπόψη ότι η Ισημερινή Γουϊνέα έχει υπογράψει την Σύμβαση Λομέ ΙV και, κατά συνέπεια, το άρθρο 5 της εν λόγω Σύμβασης σχετικά με το σεβασμό των ανθρωπίνων δικαιωμάτων και της δημοκρατίας,

Γ. έχοντας διαπιστώσει ότι η κυβέρνηση του Malabo εξακολουθεί να εμποδίζει τη διαδικασία εκδημοκρατισμού,

Δ. ανησυχώντας για τη σύλληψη, τη δίκη και την καταδίκη του Προέδρου του Κόμματος της Προόδου, κ. Severo Moto, καθώς και του Γραμματέα Οικονομικών του ιδίου κόμματος, κ. Tomαs Elo Aka,

Ε. λαμβάνοντας υπόψη ότι, παρά το ενδεχόμενο αναθεώρησης της ποινής που επεβλήθη στον κ. Severo Moto και τον κ. Tomαs Elo Aka, η καταδίκη τους σημαίνει ουσιαστικά ότι παραλύει ο πολιτικός διάλογος με την αντιπολίτευση και, κατά συνέπεια, η ίδια η διαδικασία εκδημοκρατισμού,

1. καταδικάζει ρητά την αναστολή των ενεργητικών και παθητικών πολιτικών δικαιωμάτων των κ.κ. Moto και Elo Aka[semigr ]

2. καταδικάζει ρητά την αναστολή του δικαιώματός τους να ασκούν δημόσια καθήκοντα[semigr ]

3. απευθύνει έκκληση στις αρχές της Ισημερινής Γουϊνέας να επιδείξουν απόλυτο σεβασμό για τα ανθρώπινα δικαιώματα και να επιταχύνουν τη διαδικασία της εγκαθίδρυσης δημοκρατικών θεσμών και κράτους δικαίου[semigr ]

4. απαιτεί να σταματήσει η καταστολή εις βάρος των ηγετών και των στελεχών των κομμάτων της δημοκρατικής αντιπολίτευσης[semigr ]

5. απαιτεί να τηρηθούν οι συστάσεις του ειδικού εισηγητή των Ηνωμένων Εθνών[semigr ]

6. απαιτεί να τηρηθούν οι υποχρεώσεις που ανελήφθησαν κατά τη διάρκεια της Συνάντησης των Χορηγών Βοήθειας που διεξήχθη τον Ιούνιο του 1994 με τη συμμετοχή της αντιπολίτευσης και των ενδιαφερομένων χωρών[semigr ]

7. ζητεί από το Συμβούλιο και την Επιτροπή να πιέσουν την κυβέρνηση της Ισημερινής Γουϊνέας προς αυτήν την κατεύθυνση και να εφαρμόσουν - σε ό,τι αφορά τη συνεργασία με τη χώρα αυτή - όλες τις ρήτρες που προβλέπονται στις περιπτώσεις που δεν υπάρχουν εγγυήσεις για τον σεβασμό των ανθρωπίνων δικαιωμάτων και τον πολιτικό εκδημοκρατισμό[semigr ]

8. ζητεί να εφαρμοσθούν τα προηγούμενα ψηφίσματά του σχετικά με την Ισημερινή Γουϊνέα[semigr ]

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Επιτροπή Ανθρωπίνων Δικαιωμάτων των Ηνωμένων Εθνών, την Ένωση των Αντιπολιτευομένων Κομμάτων της Ισημερινής Γουϊνέας, καθώς και στην κυβέρνηση της Ισημερινής Γουϊνέας και των κρατών που έχουν υπογράψει τη Σύμβαση Λομέ.
B4-0938/95

Ψήφισμα σχετικά με τα υπερβολικά και δαπανηρά κτηνιατρικά μέτρα που θα εφαρμοσθούν στην αλιευτική βιομηχανία χωρίς διαβούλευση με το Ευρωπαϊκό Κοινοβούλιο

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο για την έκδοση οδηγίας που τροποποιεί το παράρτημα της οδηγίας 85/73/ΕΟΚ σχετικά με τη χρηματοδότηση των κτηνιατρικών επιθεωρήσεων και ελέγχων ζωϊκών προϊόντων που καλύπτονται από το Παράρτημα Α της οδηγίας 89/662/ΕΟΚ και από την οδηγία 90/675/ΕΟΚ (CΟΜ(94) 0346),

Α. λαμβάνοντας υπόψη ότι είναι απαράδεκτο το γεγονός ότι δεν ζητήθηκε η γνώμη του Ευρωπαϊκού Κοινοβουλίου για μια σημαντική πρόταση στο χρηματοδοτικό και κτηνιατρικό τομέα,

Β. λαμβάνοντας υπόψη ότι υποστηρίζει πλήρως τα κατάλληλα υγειονομικά μέτρα για τον αλιευτικό τομέα τα οποία διασφαλίζουν την ποιότητα των αλιευτικών προϊόντων,

Γ. λαμβάνοντας υπόψη ότι η Επιτροπή προτείνει την τροποποίηση των παραρτημάτων της οδηγίας 85/73/ΕΟΚ σχετικά με τη χρηματοδότηση των κτηνιατρικών επιθεωρήσεων, προκειμένου να επιβάλει τέλη για την επιθεώρηση των αλιευτικών προϊόντων που καλύπτονται από την οδηγία 91/493/ΕΟΚ,

Δ. λαμβάνοντας υπόψη ότι η οδηγία 85/73/ΕΟΚ, η οποία αρχικώς αφορούσε μόνον το κρέας, εφαρμόσθηκε πριν από την Ενιαία Πράξη και τη Συνθήκη για την Ευρωπαϊκή Ένωση,

Ε. λαμβάνοντας υπόψη ότι οι υγειονομικές συνθήκες για την εμπορία αλιευτικών προϊόντων είναι διαφορετικές απ' αυτές που εφαρμόζονται στην περίπτωση του κρέατος,

ΣΤ. λαμβάνοντας υπόψη ότι η αλιευτική βιομηχανία αποτελεί ιδιαίτερα ευαίσθητο τομέα σε κάθε αύξηση του κόστους,

Ζ. λαμβάνοντας υπόψη ότι, κατά το Συμβούλιο Αλιείας της 10ης Ιουνίου 1994, η Επιτροπή αναγνώρισε την ανάγκη να μειωθεί το βάρος εφαρμογής του κανονισμού στην αλιευτική βιομηχανία,

1. καλεί την Επιτροπή να ζητήσει τη γνώμη του Ευρωπαϊκού Κοινοβουλίου όσον αφορά την πρότασή της για τη χρηματοδότηση των κτηνιατρικών επιθεωρήσεων στον αλιευτικό τομέα;

2. ζητεί από το Συμβούλιο να μη λάβει απόφαση προτού να λάβει τη γνώμη του Ευρωπαϊκού Κοινοβουλίου;

3. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.
B4-0664 και 0676/95

Ψήφισμα σχετικά με τις καταγγελίες για τις παραβιάσεις των ανθρωπίνων δικαιωμάτων λόγω της σύρραξης Περού-Ισημερινού

Το Ευρωπαϊκό Κοινοβούλιο,

Α. λαμβάνοντας υπόψη τις καταγγελίες που έχει διατυπώσει η Ένωση Ανθρωπίνων Δικαιωμάτων του Περού ενώπιον της Διαμερικανικής Επιτροπής Ανθρωπίνων Δικαιωμάτων, της Διεθνούς Αμνηστείας και του Κέντρου Ανθρωπίνων Δικαιωμάτων της Γενεύης σχετικά με περιπτώσεις παραβίασης των ανθρωπίνων δικαιωμάτων στην περιοχή των συγκρούσεων,

Β. γνωρίζοντας τις καταγγελίες της κυβέρνησης του Περού σχετικά με τις παραβιάσεις των ανθρωπίνων δικαιωμάτων των πολιτών του Περού στο έδαφος του Ισημερινού και λαμβάνοντας υπόψη ότι η κυβέρνηση του Περού έχει ζητήσει από την Διαμερικανική Επιτροπή Ανθρωπίνων Δικαιωμάτων να ελέγξει τις καταγγελίες αυτές,

Γ. λαμβάνοντας υπόψη τις καταγγελίες των οργανώσεων ανθρωπίνων δικαιωμάτων του Περού και του Ισημερινού, βάσει των οποίων οι ιθαγενείς πληθυσμοί που κατοικούν στη ζώνη των συγκρούσεων αποτελούν τα βασικά θύματα της σύρραξης, πολλοί δε εκ των στρατιωτών έχουν στρατολογηθεί βιαίως μεταξύ των ιθαγενών και των απόρων νέων αμφοτέρων των χωρών,

Δ. γνωρίζοντας τις καταγγελίες της κυβέρνησης του Περού ενώπιον του Διεθνούς Ερυθρού Σταυρού, βάσει των οποίων οι ένοπλες δυνάμεις έχουν τοποθετήσει νάρκες κατά προσωπικού σε ζώνες που κατοικούνται από αμάχους και που βρίσκονται μακρυά από το μέτωπο των συγκρούσεων και υπογραμμίζοντας την επείγουσα ανάγκη να απομακρυνθούν οι νάρκες από αυτές τις περιοχές,

Το Ευρωπαϊκό Κοινοβούλιο,

1. ζητεί από τις κυβερνήσεις του Ισημερινού και του Περού να σεβαστούν πλήρως τις διακηρύξεις ειρήνευσης του Itamaraty και του Montevideo[semigr ]

2. ζητεί από την Επιτροπή και το Συμβούλιο να επιμείνουν στο σεβασμό των ανθρωπίνων δικαιωμάτων, να ελέγξουν τις κατηγορίες που προαναφέραμε και, στο μέτρο του δυνατού, να ασκήσουν πιέσεις μέσω των καταλλήλων διπλωματικών και, ενδεχομένως, εμπορικών μέτρων[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις του Περού και του Ισημερινού, τη Διεθνή Αμνηστεία, καθώς και τον Οργανισμό Αμερικανικών Κρατών.
A4-0242/95

Ψήφισμα σχετικά με την ανακοίνωση της Επιτροπής για τις προοπτικές επιστημονικής και τεχνολογικής συνεργασίας με τα νέα ανεξάρτητα κράτη (ΝΑΚ)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για τις προοπτικές επιστημονικής και τεχνολογικής συνεργασίας με τα νέα ανεξάρτητα κράτη (ΝΑΚ) (COM(95)0190 - C4-0192/95),

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας, καθώς και τις γνωμοδοτήσεις της Επιτροπής Προϋπολογισμών και της Επιτροπής Εξωτερικών Οικονομικών Σχέσεων (A4-0242/95),

1. καλεί την Επιτροπή και το Συμβούλιο να συνεχίσουν τη συνεργασία με τους επιστήμονες από τα νέα ανεξάρτητα κράτη της πρώην Σοβιετικής Ένωσης (ΝΑΚ) - ΙΝΤΑS - και πέραν της 31ης Δεκεμβρίου 1995 και για όσο θα διαρκεί το 4ο πρόγραμμα-πλαίσιο έρευνας και παράλληλα να μεριμνήσουν ώστε:

- η ΙΝΤΑS να είναι ένα όργανο σαν τα άλλα που υπάρχουν στις διεθνείς σχέσεις της ΕΕ στον τομέα της έρευνας,

- να ενισχυθεί ο ρόλος των εθνικών επιστημονικών οργανώσεων των ενδιαφερομένων χωρών στο Επιστημονικό Συμβούλιο και τη Γενική Συνέλευση της ΙΝΤΑS,

- η ΙΝΤΑS να επικεντρωθεί στη βασική έρευνα και να συμπληρώνει τις άλλες δραστηριότητες της συνεργασίας στον τομέα της έρευνας[semigr ]

2. υπενθυμίζει ότι πρέπει να ληφθεί μέριμνα ούτως ώστε οι εργασίες της ΙΝΤΑS να καταστούν διαφανέστερες, λιγότερο δαπανηρές και αποτελεσματικότερες και ιδίως η χορήγηση των πιστώσεων να πραγματοποιείται χωρίς χρονοβόρες γραφειοκρατικές διαδικασίες[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή .